**ระเบียบวาระการประชุมสภาองค์การบริหารส่วนตำบลนาสี**

**สมัยสามัญ สมัยที่ 1 ประจำปี พ.ศ. 2563** ครั้งที่ 1

วันจันทร์ ที่ 3 เดือน กุมภาพันธ์ พ.ศ. 2563

**ณ ห้องประชุมสภาองค์การบริหารส่วนตำบลนาสี**

\*\*\*\*\*\*\*\*\*\*\*\*\*\*\*\*\*\*\*\*\*

**ระเบียบวาระที่ 1 เรื่องประธานแจ้งให้ทราบ**

* 1. **เรื่อง การเข้าร่วมงานบวงสรวงหลวงพ่อพระไชยเชษฐาธิราช บุญประเพณีข้าวจี่ใหญ่ ประจำปี พ.ศ.2563**

 ..................................................................................................

มติที่ประชุม ..................................................................................................

**ระเบียบวาระที่ 2 เรื่องรับรองรายงานการประชุมครั้งที่แล้ว**

 ..................................................................................................

มติที่ประชุม .................................................................................................

**ระเบียบวาระที่ 3 เรื่อง เสนอเพื่อทราบ**

 **3.1 เรื่อง การรวมศูนย์พัฒนาเด็กเล็ก อบต.นาสี**

..................................................................................................

มติที่ประชุม .................................................................................................

**ระเบียบวาระที่ 4 เรื่อง เสนอเพื่อพิจารณา**

**4.1 เรื่อง พิจารณาร่างข้อบัญญัติองค์การบริหารส่วนตำบลนาสี เรื่อง หลักเกณฑ์การคัด แยกมูลฝอย พ.ศ.2563**

..................................................................................................

มติที่ประชุม .................................................................................................

**4.2 เรื่อง พิจารณาการโอนเปลี่ยนแปลงงบประมาณรายจ่ายประจำปีงบประมาณ พ.ศ.2563**

 - โครงการขยายเขตไฟฟ้าแรงต่ำ บ้านซำภูทอง หมู่ที่ 9 งบประมาณ 250,000 บาท

 ขออนุมัติโอนเปลี่ยนแปลงงบประมาณ มาเป็นโครงการก่อสร้างระบบประปา บ้านซำภูทอง

 หมู่ที่ 9 งบประมาณ 250,000 บาท รายละเอียดตามแบบแปลนที่อบต.นาสีกำหนด

..................................................................................................

มติที่ประชุม .................................................................................................

**4.3 เรื่อง กำหนดสมัยประชุมสมัยสามัญ ประจำปี พ.ศ.2563 และกำหนดวันเริ่มสมัย**

 **ประชุมสามัญประจำปีสมัยแรกของปีถัดไป และกำหนดจำนวนวันในสมัยประชุม**

..................................................................................................

มติที่ประชุม .................................................................................................

**ระเบียบวาระที่ 5 เรื่องอื่น ๆ (ถ้ามี)**

 ..................................................................................................

**บันทึกรายงานการประชุมสภาองค์การบริหารส่วนตำบลนาสี**

**สมัยสามัญ สมัยที่ 1 ประจำปี พ.ศ. 2563** ครั้งที่ 1

วันจันทร์ ที่ 3 เดือน กุมภาพันธ์ พ.ศ. 2563

**ณ ห้องประชุมสภาองค์การบริหารส่วนตำบลนาสี**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นายสมชาย ศรีพุทธา | ประธานสภา อบต. | สมชาย ศรีพุทธา |
| ๒ | นายจันทร์เทียม บุญฮวด | รองประธานสภา อบต. | จันทร์เทียม บุญฮวด |
| ๓ | นายญาณวัฒน์ รักษาภักดี | สมาชิก อบต.ม.๑ | ญาณวัฒน์ รักษาภักดี |
| ๔ | นายสมควร รัตนประเสริฐ | สมาชิก อบต.ม.๑ | สมควร รัตนประเสริฐ |
| ๕ | นายรังสันต์ อำมาตย์หิน | สมาชิก อบต.ม.๒ | รังสันต์ อำมาตย์หิน |
| ๖ | นายสมพร กุลโคตร | สมาชิก อบต.ม.4 | สมพร กุลโคตร |
| ๗ | นางสงกรานต์ พินิจมนตรี | สมาชิก อบต.ม.๔ | สงกรานต์ พินิจมนตรี |
| ๘ | นายประสิทธิ์ นามโคตร | สมาชิก อบต.ม.6 | ไม่มา |
| ๙ | นางเฉลิม วรรณประเสริฐ | สมาชิก อบต.ม.7 | ลาป่วย |
| ๑๐ | นางกองจันทร์ จันทร์ชา | สมาชิก อบต.ม.7 | กองจันทร์ จันทร์ชา |
| ๑๑ | นายสถิตรัฐ พาไสย์ | สมาชิก อบต.ม.8 | สถิตรัฐ พาไสย์ |
| ๑๒ | นางสมหวัง จันทะมณี | สมาชิก อบต.ม.8 | สมหวัง จันทะมณี |
| ๑๓ | นายอ้น บุตรกุล | สมาชิก อบต.ม.9 | อ้น บุตรกุล |
| ๑๔ | นายสุวรรณ แพงวงษ์ | สมาชิก อบต.ม.10 | สุวรรณ แพงวงษ์ |
| ๑๕ | นายจิตติพัฒน์ กองกะมุด | สมาชิก อบต.ม.๑1 | จิตติพัฒน์ กองกะมุด |
| ๑๖ | นายสุวิต สีหอม | สมาชิก อบต.ม.๑2 | ไม่มา |
| ๑๗ | นายบุญเพ็ง วงษ์ดินดำ | สมาชิก อบต.ม.๑2 | บุญเพ็ง วงษ์ดินดำ |
| ๑๘ | นางพัชราภรณ์ กิ่งมาลา | สมาชิก อบต.ม.๑3 | พัชราภรณ์ กิ่งมาลา |
| ๑๙ | นายบุญหลอง โยธาวงษ์ | สมาชิก อบต.ม.๑4 | บุญหลอง โยธาวงษ์ |
| ๒๐ | นายสุพิศ กุลโคตร | สมาชิก อบต.ม.๑4 | ไม่มา |

**ผู้เข้าร่วมประชุม**

|  |  |  |  |
| --- | --- | --- | --- |
| ๑ | นายวิเชียร พูดเพราะ | นายก อบต. | วิเชียร พูดเพราะ |
| ๒ | นางอุมาพร วรรณวงษ์ | รองนายก อบต. | อุมาพร วรรณวงษ์ |
| ๓ | นายสัญญา ดวงแก้ว | รองนายก อบต. | สัญญา ดวงแก้ว |
| ๔ | นายอนันท์ ประทังโข | เลขานุการนายก อบต. | อนันท์ ประทังโข |
| 5 | นางนิยดา จวงโส | รองปลัดอบต. รักษาราชการแทน ปลัด อบต.นาสี | นิยดา จวงโส |
| 6 | นายศักดิ์ดา ภาชู | หัวหน้าสำนักปลัด | ศักดิ์ดา ภาชู |
| 7 | นางสาวชุติกาญจน์ กันหา | ผช.นักวิเคราะห์นโยบายฯ | ชุติกาญจน์ กันหา |
|  |  |  |  |
|  |  |  |  |
|  |  |  |  |

-2-

**-เริ่มประชุมเวลา 09.30 น.**

เมื่อเวลา 09.30 น. นางพัชราภรณ์ กิ่งมาลา เลขานุการสภาองค์การบริหารส่วนตำบลนาสี เรียนเชิญ นายสมชาย ศรีพุทธทา ประธานสภาองค์การบริหารส่วนตำบลนาสี จุดธูปเทียนบูชาพระรัตนตรัย เสร็จแล้วกล่าวเปิดประชุม

นายสมชาย ศรีพุทธา สวัสดีครับท่านนายกองค์การบริหารส่วนตำบลนาสี ท่านรองนายก

(ประธานสภาฯ) องค์การบริหารส่วนตำบลนาสี ท่านเลขานุการนายกองค์การบริหารส่วนตำบลนาสี ท่านสมาชิกสภาองค์การบริหารส่วนตำบลนาสี วันนี้เป็นวันเปิดประชุม สภาองค์การบริหารส่วนตำบลนาสี สมัยสามัญ สมัยที่ 1 ครั้งที่ 1 ประจำปี 2563 ขณะนี้มีท่านสมาชิกมาครบองค์ประชุมแล้ว กระผมขอดำเนินการประชุมไปตามวาระ

**ระเบียบวาระที่ 1** **เรื่อง ประธานแจ้งให้ที่ประชุมทราบ**

นายสมชาย ศรีพุทธา **1.1** **เรื่อง การเข้าร่วมงานบวงสรวงหลวงพ่อพระไชยเชษฐาธิราช บุญประเพณีข้าวจี่ใหญ่**

(ประธานสภาฯ) **ประจำปี พ.ศ. 2563** ซึ่งปีนี้กำหนดจัดงานระหว่างวันที่ 5-7 กุมภาพันธ์ 2563 ณ วัดถ้ำสุวรรณคูหา โดยมีกำหนดการตามรายละเอียดในเอกสารที่ได้แจกให้กับทุกท่าน จึงขอเชิญทุกท่านเข้าร่วมงานบุญประเพณีในครั้งนี้ เชิญผู้บริหารหรือเจ้าหน้าที่ชี้แจงในรายละเอียด

นางนิยดา จวงโส ชี้แจงเพิ่มเติมเกี่ยวกับภารกิจที่ อบต.นาสีได้รับมอบหมายในงานบุญข้าวจี่ในปีนี้ คือ งานต้อนรับ

รองปลัด อบต.นาสี คณะผู้ว่าราชการจังหวัดหนองบัวลำภูและแขกผู้มีเกียรติที่เข้าร่วมพิธีเปิดในช่วงเช้า พร้อมรับรองอาหารกลางวัน จัดทำขบวนแห่ข้าวจี่ จัดหาผุ้เข้าร่วมประกวดข้าวจี่ลีลา ส้มตำลีลา ประกวดธิดาข้าวจี่ ประกวดร้องเพลงไทยลูกทุ่ง จัดเตรียม อปพร. เพื่อรักษาความสงบเรียบร้อยในงาน ซึ่งรายละเอียดตามกำหนดการที่แนบพร้อมนี้ ขอนัดหมายพร้อมกันที่โนนเรียนโนนสมบูรณ์ เวลา 06.30 น. การแต่งกายเสื้อผ้าพื้นเมืองสีชมพู ชายใส่กางเกงสำดี ผ้าขาวม้ามัดเอว หญิงใส่ผ้าถุงสีเข้ม ผ้าสไบ จึงขอเชิญทุกท่านเข้าร่วมกิจกรรมโดยพร้อมเพรียงกัน

นายศักดิ์ดา ภาชู เพิ่มเติมเรื่องขบวนแห่ข้าวจี่ของอบต.นาสี ประกอบไปด้วยป้ายอบต.นาสี พระบรมตราสัญลักษณ์

หัวหน้าสำนักปลัด ธงชาติ ขบวนนางรำ ขบวนต้นเงิน เพิ่มเติมป้ายรณรงค์ต่าง ๆ เช่นการคัดแยกขยะฯ ขอให้ทุกท่านพร้อมกันที่โรงเรียนโนนสมบูรณ์ เวลา 06.30 น ในวันที่ 6 กุมภาพันธ์ 2563 จึงขอเรียนเชิญทุกท่านเข้าร่วม

นายวิเชียร พูดเพราะ เพิ่มเติมเรื่องการจัดกิจกรรมประกวดธิดาข้าวจี่ ในช่วงเย็นวันที่ 6 กุมภาพันธ์ 2563 ทางอบต.ได้

นายก อบต.นาสี จัดหาค่าแต่งตัวให้ จึงขอประชาสัมพันธ์ทุกท่านทราบและหารือร่วมกัน หากท่านใดมีลูกหลานที่จะส่งเข้าประกวดธิดาข้าวจี่ก็สามารถเสนอได้ ส่วนภารกิจที่ทางอำเภอได้มอบหมายในเราดำเนินการคือเรื่องการต้อนรับคณะผู้ว่าฯและแขกผู้มีเกียรติที่มาร่วมงานทั้งช่วงเช้าและรับรองอาหารเที่ยง ตามงบประมาณที่เราได้ตั้งจ่ายไว้

**มติที่ประชุม - รับทราบ**

**ระเบียบวาระที่ 2 เรื่องรับรองรายงานการประชุมครั้งที่แล้ว**

นายสมชาย ศรีพุทธา - ต่อไปเป็นการรับรองรายงานการประชุมสภาสมัยสามัญ สมัยที่ 4 ครั้งที่ 2 ประจำปี 2562

(ประธานสภา ฯ) เมื่อวันพฤหัสบดี ที่ 28 พฤศจิกายน 2562 มีสมาชิกผู้ใดต้องการแก้ไขเพิ่มเติมรายงานการประชุม ถ้าไม่มีกระผมขอให้สมาชิก ให้การรับรองรายงานการประชุมสภาองค์การบริหารส่วนตำบลนาสี ขอให้สมาชิกยกมือ (สมาชิกยกมือเป็นเอกฉันท์) เป็นเอกฉันท์ครับ เป็นอันว่าที่ประชุม แห่งนี้มีมติรับรองรายงานการประชุมเป็นที่เรียบร้อย

-3-

**มติที่ประชุม - รับรองรายงานการประชุมครั้งที่แล้ว**

**ระเบียบวาระที่ 3 เรื่อง เสนอเพื่อทราบ**

 **3.1 เรื่อง การรวมศูนย์พัฒนาเด็กเล็ก อบต.นาสี**

นายสมชาย ศรีพุทธา - ขอเชิญคณะผู้บริหารหรือเจ้าหน้าที่ องค์การบริหารส่วนตำบลนาสี ชี้แจงรายละเอียด

(ประธานสภาฯ)

นายศักดิ์ดา ภาชู เรียนท่านประธานสภาฯ รองประธานสภาฯ สมาชิกสภาฯ คณะผู้บริหารและผู้เข้าร่วมประชุม

หัวหน้าสำนักปลัด ทุกท่าน ตามที่ท่านผู้บริหารได้ประชุมรับฟังความคิดเห็นจากผู้นำชุมชน คณะกรรมการศพด.อบต.นาสี ตัวแทนชุมชน ผู้ปกครอง ซึ่งได้จัดประชุมเรื่องการรวมศูนย์ศพด.อบต.นาสี ซึ่งในที่ประชุมเห็นชอบให้มีการรวมศูนย์นั้น และทางผู้บริหารจะได้เชิญผู้ปกครองนักเรียนได้ทราบรายละเอียดในการรวมศูนย์และวิธีการในการบริหารจัดการต่อไป

นายสถิตรัฐ พาไสย์ ตามที่ทางผู้บริหารเสนอการรวมศูนย์ศพด.อบต.นาสี แจ้งเพื่อทราบ นำเสนอผู้บริหารและเจ้าหน้าที่

ส.อบต.ม.8 ที่เกี่ยวข้อง เป็นการดีที่รวมศูนย์พัฒนาเด็กเล็กอยู่ที่เดียวกัน เด็กนักเรียนมีสถานที่เหมาะสม แต่ขาดรายละเอียดของการรวมศูนย์ จำนวนเด็กมีกี่คน รถรับส่งมีกี่คัน ราคาจ้างเหมาคันละเท่าไหร่ เพื่อที่จะได้แจ้งหรือชี้แจงให้ผู้ปกครองทราบในรายละเอียด และเพื่อพิจารณาว่ามีความเหมาะสมหรือไม่ ขอฝากทางผู้บริหารให้มีรายละเอียดที่จะแจ้งให้ทราบด้วย

นายศักดิ์ดา ภาชู ในรายละเอียดการรวมศูนย์พัฒนาเด็กเล็กอบต.นาสี เดิมทางอบต.นาสีมีศูนย์เดียวและได้ทำการแยก

หัวหน้าสำนักปลัด เป็นสามศูนย์ และตอนนี้ทางศูนย์ได้มีการปรับปรุงอาคารสถานที่ที่มีความเหมาะสม มีการแบ่งเป็น

 ช่วงชั้น ทางผู้บริหารจึงจะมีการรวมศูนย์พัฒนาเด็กเล็กให้มาอยู่ที่เดียว สำหรับรายละเอียดการจ้าง

 รถรับส่งทางผู้บริหารอยู่ระหว่างพิจารณา เนื่องจากนักเรียนมีจำนวน 110 คน แบ่งเป็นสองโซน

 ส่วนการจ้างรถอาจจะส่งผลกระทบในการตั้งงบประมาณ และจะมีการประชุมผู้ปกครองอีกครั้ง

 หนึ่ง เพื่อจะได้ชี้แจงในรายละเอียดต่าง ๆ ในการดำเนินการของศพด.อบต.นาสี

**ประธานสภาฯ** ขอฝากทางผุ้บริหารได้จัดทำรายละเอียดในการรวมศูนย์เพื่อให้สภาอบต.นาสีรับทราบต่อไป

**มติที่ประชุม รับทราบ**

**ระเบียบวาระที่ 4 เรื่อง เสนอเพื่อพิจารณา**

**ประธานสภาฯ 4.1 เรื่อง พิจารณาร่างข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยก**

 **มูลฝอย พ.ศ.2563**

ตามที่ผู้บริหารเสนอญัตติ ร่างข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ.2563 เพื่อให้ที่ประชุมสภาอบต.นาสีพิจารณาให้ความเห็นชอบ

นางอุมาพร วรรณวงษ์ ขอเสนอขอเสนอญัตติ พิจารณาร่างข้อบัญญัติองค์การบริหารส่วนตำบลนาสี เรื่อง หลักเกณฑ์

รองนายกอบต.นาสี คัดแยกมูลฝอย พ.ศ. 2563 ในการประชุมสภาองค์การบริหารส่วนตำบลนาสี เพื่อพิจารณาให้ความเห็นชอบตามมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537และที่แก้ไขเพิ่มเติม เพื่อเสนอต่อที่ประชุมสภาองค์การบริหารส่วนตำบลนาสีพิจารณาต่อไป

บันทึกหลักการและเหตุผล ประกอบข้อบัญญัติองค์การบริหารส่วนตำบลนาสี เรื่อง หลักเกณฑ์

การคัดแยกขยะมูลฝอย พ.ศ. 2563

-4-

# หลักการ ให้มีข้อบัญญัติว่าด้วยหลักเกณฑ์การคัดแยกขยะมูลฝอย

# เหตุผล เพื่อประโยชน์ในการรักษาความสะอาดและการจัดระเบียบในการคัดแยก เก็บ ขน และกำจัดสิ่งปฏิกูลและมูลฝอยในเขตองค์การบริหารส่วนตำบลนาสี จึงอาศัยอำนาจตามความในมาตรา 71 วรรคหนึ่ง แห่งพระราชบัญญัติสภาตำบล และองค์การบริหารส่วนตำบล พ.ศ. 2537 ซึ่งแก้ไขเพิ่มเติมโดยพระราชบัญญัติ สภาตำบล และองค์การบริหารส่วนตำบล (ฉบับที่ 5) พ.ศ. 2546 และมาตรา 34/3 (2) แห่งพระราชบัญญัติรักษาความสะอาด และความเป็นระเบียบเรียบร้อยของบ้านเมือง พ.ศ. 2535 ซึ่งแก้ไขเพิ่มเติมโดยพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ 2) พ.ศ. 2560 และสร้างความตระหนักและความรู้แก่ประชาชนในการคัดแยกขยะ ให้ประชาชนมีส่วนรับผิดชอบในการจัดการขยะมูลฝอย ณ แหล่งกำเนิดมูลฝอย จึงตราข้อบัญญัติองค์การบริหารส่วนตำบลนาสี เรื่องหลักเกณฑ์การคัดแยกขยะมูลฝอย พ.ศ. 2563 เพื่อบังคับใช้ในเขตองค์การบริหารส่วนตำบลนาสี

 ขอให้เจ้าหน้าที่ชี้แจงในรายละเอียด

นายศักดิ์ดา ภาชู อาศัยอำนาจตามความในมาตรา 71 แห่งพระราชบัญญัติสภาตำบล และองค์การบริหารส่วนตำบล

หัวหน้าสำนักปลัด พ.ศ.2537 ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ 5)

 พ.ศ. 2546 และมาตรา 34/3 (2) แห่งพระราชบัญญัติรักษาความสะอาด และความเป็นระเบียบ

 เรียบร้อยของบ้านเมือง พ.ศ. 2535 ซึ่งแก้ไขเพิ่มเติมโดยพระราชบัญญัติรักษาความสะอาดและ

 ความเป็นระเบียบเรียบร้อยของบ้านเมือง (ฉบับที่ 2) พ.ศ. 2560 โดยความเห็นชอบของสภา

 องค์การบริหารส่วนตำบลนาสี ตราข้อบัญญัติไว้ดังต่อไปนี้

 ข้อ 1 ข้อบัญญัตินี้เรียกว่า “ข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยก

 มูลฝอย พ.ศ. 2563”

ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลนาสี ตั้งแต่วันถัดจากวันประกาศ ในราชกิจจานุเบกษาเป็นต้นไป

ข้อ 3 ในข้อบัญญัตินี้ “มูลฝอย” หมายความว่า เศษกระดาษ เศษผ้า เศษอาหาร เศษสินค้า เศษวัตถุ ถุงพลาสติก ภาชนะ ที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นและ หมายความรวมถึงมูลฝอยที่เป็นพิษหรืออันตรายจากชุมชน

“มูลฝอยอินทรีย์” หมายความว่า มูลฝอยที่ย่อยสลายได้ง่าย เช่น ซากหรือชิ้นส่วนของพืชและสัตว์ มูลสัตว์ เศษอาหาร หรือมูลฝอยอื่น ๆ ที่ย่อยสลายได้ง่าย

“มูลฝอยนำกลับมาใช้ใหม่” หมายความว่า มูลฝอยที่สามารถนำกลับมาใช้ใหม่หรือนำมาผลิตเป็นผลิตภัณฑ์ใหม่ได้ ได้แก่ แก้ว กระดาษ โลหะ พลาสติก และวัสดุอื่น ๆ

“มูลฝอยที่เป็นพิษหรืออันตรายจากชุมชน” หมายความว่า มูลฝอยที่ปนเปื้อนหรือมีส่วนประกอบของวัตถุ ที่อาจเป็นอันตรายหรือกระทบต่อสุขภาพอนามัยของบุคคล หรือมีผลกระทบต่อสิ่งแวดล้อม เช่น หลอดไฟ ถ่านไฟฉาย แบตเตอรี่ กระป๋องหรือภาชนะอื่นใดที่ใช้บรรจุสารเคมี หรือวัตถุที่อาจเป็นอันตราย ข้างต้น

“มูลฝอยทั่วไป” หมายความว่า มูลฝอยประเภทอื่น นอกเหนือจากมูลฝอยอินทรีย์ มูลฝอยที่นำกลับมา ใช้ใหม่ หรือมูลฝอยที่เป็นพิษหรือเป็นอันตรายจากชุมชน

“อาคาร” หมายความว่า ตึก บ้าน เรือน โรง ร้าน เรือ แพ ตลาด คลังสินค้า สำนักงาน หรือสิ่งปลูกสร้างอื่น ๆ ซึ่งบุคคลอาจเข้าอยู่ หรือเข้าใช้สอยได้ และหมายความถึงอัฒจันทร์ เขื่อน ประตูน้ำ อุโมงค์ หรือป้าย ตามกฎหมายว่าด้วยการควบคุมอาคารด้วย

-5-

 ข้อ 4 ให้เจ้าของหรือผู้ครองครองอาคารคัดแยกมูลฝอยแต่ละประเภท ดังนี้

 (1) มูลฝอยทั่วไป

 (2) มูลฝอยอินทรีย์

 (3) มูลฝอยนำกลับมาใช้ใหม่

 (4) มูลฝอยที่เป็นพิษหรืออันตรายจากชุมชน

ข้อ 5 เจ้าของหรือผู้ครอบครองอาคารต้องบรรจุมูลฝอยที่คัดแยกแล้วแต่ละประเภทตามข้อ 4 ในถุงหรือภาชนะบรรจุมูลฝอย ให้เพียงพอเหมาะสมกับประเภทของมูลฝอยนั้น

ถุงสำหรับบรรจุมูลฝอยต้องมีความทนนาน ไม่ฉีกขาดง่าย ไม่รั่วซึง มีขนาดที่เหมาะสมสามารถเคลื่อนย้ายได้โดยสะดวก การบรรจุมูลฝอยลงในถุงต้องมีปริมาณที่เหมาะสม ปิดถุงด้วยการมัดหรือผนึกด้วยวิธีอื่นใดให้มิดชิด รวมทั้งจัดการป้องกันมิให้มูลฝอย น้ำ กลิ่น หรือสิ่งอื่นอันเกิดจากมูลฝอยตกหล่น รั่วไหลออกจากถุง

ภาชนะบรรจุมูลฝอยต้องทำจากวัสดุที่แข็งแรง ทนทาน ไม่รั่วซึม การบรรจุมูลฝอยลงในภาชนะบรรจุมูลฝอย เช่น ถังสำหรับใส่มูลฝอย ต้องบรรจุในปริมาณที่เหมาะสม ไม่ล้นออกนอกภาชนะ มีฝาปิดมิดชิด เพื่อมิให้มูลฝอย น้ำ กลิ่น หรือสิ่งอื่นอันเกิดจากมูลฝอยตกหล่น รั่วไหลออกจากภาชนะ และสัตว์และแมลงเข้าไปในภาชนะได้

ข้อ 6 มูลฝอยที่มีสภาพ ลักษณะ หรือขนาด ที่ไม่สามารถบรรจุในถุงหรือภาชนะบรรจุมูลฝอยได้ให้คัดแยกไว้ต่างหาก ตามประเภทของมูลฝอย โดยต้องจัดการให้ถูกสุขลักษณะ

ข้อ 7 ให้เจ้าของหรือผู้ครอบครองอาคารนำถุงหรือภาชนะบรรจุมูลฝอยที่คัดแยกประเภทไว้แล้วทิ้งตามวัน เวลา และสถานที่ที่องค์การบริหารส่วนตำบลนาสี ประกาศกำหนด

 ข้อ 8 ผู้ใดฝ่าฝืนข้อบัญญัตินี้ มีโทษปรับไม่เกินห้าร้อยบาท

 ข้อ 9 ให้นายกองค์การบริหารส่วนตำบลนาสี เป็นผู้รักษาการตามข้อบัญญัตินี้

 เพื่อให้สภาอบต.นาสีพิจารณาต่อไป

 - ระเบียบกระทรวงมหาดไทยว่าด้วยข้อบังคับประชุมสภาท้องถิ่น พ.ศ.2547 (แก้ไข เพิ่มเติมถึง (ฉบับที่ 3) พ.ศ.2543 หมวด 3 ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ ในการพิจารณาสามวาระรวดเดียว ผู้บริหารหรือสมาชิกสภาท้องถิ่น จำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามสาระรวดเดียวแล้ว การพิจารณาวาระที่สอง นั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็น ประธานคณะกรรมการแปรญัตติ

นายบุญเพ็ง วงษ์ดินดำ เพื่อพิจารณาเสนอเรื่องขยะให้ไปเก็บขนทุกวัน เพื่อไม่ให้ขยะเน่าเหม็น ฝากผู้บริหารพิจารณาด้วย

ส.อบต.ม.12

นางนิยดา จวงโส เพิ่มเติมเรื่องขยะเป็นปัญหาระดับชาติ ตามที่ได้ไปดูงานมาการบริหารจัดการขยะ จะไม่มีขยะหน้า

รองปลัดอบต. บ้าน ทุกบ้านต้องมีการคัดแยกขยะเอไม่ให้มีขยะเน่าเหม็น และทางกรมส่งเสริมได้มีแนวนโยบายให้มีชุมชนต้นแบบในการลดและคัดแยกขยะ และมีแนวคิดในการประสานงานกับภาคเอกชนในการรับซื้อเศษขยะรีไซด์เคิ้ล เพื่อลดปริมาณขยะในเขตพื้นที่ ทางอบต.นาสีจึงได้ออบข้อบัญญัตินี้ขึ้นเพื่อเป็นการลดและคัดแยกขยะจากต้นทางให้มีปริมาณขยะน้อยลง

นายสถิตรัฐ พาไสย์ เสนอเกี่ยวกับการพิจารณาร่างข้อบัญญัติองค์การบริหารส่วนตำบลนาสี เรื่อง หลักเกณฑ์การคัด

ส.อบต.ม.8 แยกขยะมูลฝอย เห็นด้วยในการออกข้อบัญญัติการบริหารจัดการขยะการคัดแยกขยะ แต่ตอนนี้ถังขยะเป็นแบบยางรถ การที่จะจัดเก็บและคัดแยกขยะต้องมีถังขยะแบบมีฝาปิดมิดชิด ของเดิม

-6-

ชำรุดมาก ในเมื่อจะมีข้อบัญญัติคัดแยกขยะ ให้มีถังขยะอย่างดีด้วย ตาราคาถังสูงมาก ทั้งตำบลต้องใช้งบประมาณสูงมาก และให้ความสำคัญในกาคัดแยกขยะ และเป็นการยากมากที่จะให้ชาวบ้านปฏิบัติ ปัญหาคือทำอย่างไรให้ชาวบ้านเข้าใจในการคัดแยกขยะ ประเด็นคือที่จัดเก็บ ภาชนะที่ใช้ในการจัดเก็บเศษขยะจากครัวเรือน

นายรังสันต์ อำมาตย์หิน ขอเสนอเรื่องข้อบัญญัติการคัดแยกขยะ เป็นเรื่องที่ใหญ่ในการสร้างจิตสำนึกให้ประชาชนทิ้งขยะ

ส.อบต.ม.2 ขอเสนอแนะลดขยะที่ต้นทางที่ทำให้เกิดขยะ โดยเฉพาะตามร้านค้าต่าง ๆ

นายสมชาย ศรีพุทธา ตามที่ได้เสนอหลักการและเหตุผลของข้อบัญญัติองค์การบริหารส่วนตำบลนาสี

ประธานสภาฯ เรื่อง หลักเกณฑ์การคัดแยกมูลฝอย พ.ศ. 2563 สมาชิกท่านใดเห็นควรเสนอให้ พิจารณาสามวาระรวดเดียวหรือมีความเห็นเป็นอย่างอื่นหรือไม่ครับ

นายจันทร์เทียม บุญฮวด เห็นควรให้พิจารณาสามวาระรวดเดียวครับ

รองประธานสภาฯ

นายสมชาย ศรีพุทธา - ครับมีสมาชิกท่านใดเสนอเพิ่มเติมไหมครับ ถ้าไม่มีขอให้สมาชิกเห็นชอบพิจารณาสามวาระรวด

ประธานสภาฯ เดียวของข้อบัญญัติองค์การบริหารส่วนตำบลนาสี เรื่องหลักเกณฑ์การคัดแยกมูลฝอย พ.ศ. 2563

**ที่ประชุม** **- มีมติเห็นชอบเห็นชอบพิจารณา 3 วาระรวดเดียวเป็นเอกฉันท์**

นายสมชาย ศรีพุทธา ตามที่ได้เสนอหลักการและเหตุผลของข้อบัญญัติองค์การบริหารส่วนตำบนาสี เรื่อง หลักเกณฑ์การ

ประธานสภาฯ คัดแยกมูลฝอย พ.ศ. 2563 สมาชิกท่านใดเห็นควรรับหลักการ ขอให้ยกมือขึ้นครับ

**ที่ประชุม** **- มีมติรับหลักการเป็นเอกฉันท์**

**วาระที่ 2 แปรบัญญัติ**

นายสมชาย ศรีพุทธา - ตามระเบียบกระทรวงมหาดไทยว่าด้วยข้อบังคับประชุมสภาท้องถิ่น พ.ศ.2547 หมวด 3 ข้อ 45

ประธานสภาฯ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่สภาท้องถิ่นจะอนุมัติให้พิจารณาสามวาระรวมเดียวก็ได้ ในการพิจารณาสามวาระ รวดเดียว ผู้บริหารท้องถิ่นหรือสมาชิกสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้น ให้ที่ประชุมสภาท้องถิ่นเป็นกรรมการแปรญัตติ จึงสอบถามที่ประชุมว่ามีผู้ใดประสงค์ที่แปรญัตติหรือไม่ครับ

**ที่ประชุม -ไม่มี-**

**วาระที่ 3 ลงมติ**

นายสมชาย ศรีพุทธา - เมื่อไม่มีผู้ใดประสงค์แปรญัตติ การพิจารณาอนุมัติ ขอให้สมาชิกยกมือให้ความเห็นชอบการประธานสภาฯ พิจารณาร่างข้อบัญญัติองค์การบริหารส่วนตำบลนาสี เรื่อง หลักเกณฑ์ การคัดแยกมูลฝอย

พ.ศ. 2563 เพื่อองค์การบริหารส่วนตำบลนาสี แก้ไขปัญหามูลฝอยที่เพิ่มขึ้นได้อย่างรวดเร็ว

ถูกสุขลักษณะ และมีประสิทธิภาพครับ

**ที่ประชุม** **- มีมติเอกฉันท์เห็นชอบให้ประกาศใช้ข้อบัญญัติองค์การบริหารส่วนตำบลนาสี เรื่องหลักเกณฑ์การคัดแยกมูลฝอย พ.ศ. 2563**

-7-

นายศักดิ์ดา ภาชู เรื่องขยะที่ออกข้อบัญญัติกรณีถ่านไฟฉาย หลอดไฟ ถังน้ำยาเคมี ที่เป็นวัตถุอันตราย

หัวหน้าสำนักปลัด สามารถนำมาไว้ที่อบต.ได้ ทางเราจะทำการขนส่งไปไว้ที่อบจ. ซึ่งทาง อบจ.จะทำการขนส่งไปไว้สถานที่ ที่เขาทำลายอีกทีหนึ่งค่ะ เราทำข้อตกลงกันไว้แล้ว ขอช่วยประชาสัมพันธ์ให้ชาวบ้านเข้าใจด้วยนะค่ะ ที่เราออกข้อบัญญัติตัวนี้ เพราะขยะอันตรายจะมีสารเคมีตกค้างอยู่ อย่าให้ตกค้างในพื้นที่เรา

นายสมชาย ศรีพุทธา พักรับประทานอาหารกลางวัน และจะประชุมกันอีกครั้งเวลา 13.00 น.

ประธานสภาฯ

**4.2 เรื่อง พิจารณาการโอนเปลี่ยนแปลงงบประมาณรายจ่ายประจำปีงบประมาณ พ.ศ.2563**

นายสมชาย ศรีพุทธา ขอให้เจ้าหน้าที่ ได้นำเรียนรายละเอียดตามระเบียบข้อกฎหมายให้ที่ประชุมทราบต่อไป

ประธานสภาฯ

นายศักดิ์ดา ภาชู กราบเรียนท่านประธานฯ ท่านสมาชิกสภา อบต.นาสี ทุกท่านครับ กระผมขอนำเรียน

หัวหน้าสำนักปลัด ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติมถึง(ฉบับที่3) พ.ศ.2543 หมวด 4 การโอนและแก้ไขเปลี่ยนแปลงงบประมาณ

 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ

 ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 ข้อ 29การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง

 ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของ

 สภาท้องถิ่น

นายอ้น บุตรกุล ตามที่สภาอบต.นาสีได้พิจารณาอนุมัติงบประมาณรายจ่ายประจำปีงบประมาณ พ.ศ. 2563

ส.อบต.ม.9 โครงการขยายเขตไฟฟ้าแรงต่ำ บ้านซำภูทอง หมู่ที่ 9 งบประมาณ 250,000 บาท ขออนุมัติ

 โอนเปลี่ยนแปลงงบประมาณ มาเป็นโครงการก่อสร้างระบบประปา บ้านซำภูทอง หมู่ที่ 9

งบประมาณ 250,000 บาท รายละเอียดตามแบบแปลนที่อบต.นาสีกำหนด แผนงานเคหะและชุมชน งานบริหารงานทั่วไปเกี่ยวกับเคหะและชุมชน งบลงทุน ค่าที่ดินและสิ่งก่อสร้าง ประเภทก่อสร้างสิ่งสาธารณูปโภค โครงการขุดเจาะบ่อบาดาลขนาดเส้นผ่าศูนย์กลาง 6 นิ้ว (แบบบ่อปิด) จำนวน 1 บ่อ เนื่องจากประชาชนหมู่ 9 ไม่มีน้ำใช้บ่อประปาเดิมชำรุด เพื่อแก้ไขปัญหาความเดือนร้อน จึงขอเสนอต่อสภาเพื่อพิจารณาอนุมัติต่อไป

นายบุญหลอง โยธาวงษ์ ตามที่ท่านสมาชิกสภาอบต.ม.9 ได้เสนอขอเปลี่ยนแปลงโครงการขยายเขตไฟฟ้าแรงต่ำ

ส.อบต.ม.14 บ้านซำภูทอง หมู่ที่ 9 งบประมาณ 250,000 บาท ขออนุมัติโอนเปลี่ยนแปลงงบประมาณ

มาเป็นโครงการก่อสร้างระบบประปา เห็นด้วย เพื่อแก้ไขปัญหาความเดือดร้อนของประชาชน และเสนอให้ซ่อมแซมบ่อเก่าเพื่อให้ใช้งานได้ดีขึ้น และขอให้มีรายละเอียดด้วย

นายสถิตรัฐ พาไสย์ ตามที่ท่านสมาชิกสภาอบต.ม.9 ได้เสนอขอเปลี่ยนแปลงโครงการขยายเขตไฟฟ้าแรงต่ำ

ส.อบต.ม.8 บ้านซำภูทอง ขออนุมัติโอนเปลี่ยนแปลงงบประมาณมาเป็นโครงการก่อสร้างระบบประปา

ท่านได้ทำการประชาคมหมู่บ้านหรือยังที่ได้เปลี่ยนแปลงงบประมาณในส่วนนี้ เรื่องน้ำประปาของบ้านซำภูทองก่อนจะดำเนินการให้ทางจนท.พิจารณาให้ดีก่อน เนื่องจากม.9 เคยมีประเด็จปัญหาแล้ว และการขยายตัวของหมู่9เพิ่มขึ้น ชุมชนใหญ่ขึ้น และคุ้มค่ากับการดำเนินการหรือไม่ เพื่อให้ใช้งบประมาณอย่างคุ้มค่าที่สุด ช่วงนี้เรื่องน้ำเป็นปัญหาใหญ่ที่สุด ทั้งจังหวัดหนองบัวลำภูมีการเจาะบ่อบาดาลมากที่สุด และฝากผู้บริหารพิจารณาแก้ไขปัญหาการขาดแคลนน้ำม.9ด้วย

-8-

นายสมชาย ศรีพุทธา ตามที่ได้เสนอขออนุมัติโอนงบประมาณรายจ่าย ตามโครงการที่ได้เสนอ

(ประธานสภาฯ) ไม่ทราบว่ามีผู้ใดสอบถามหรือไม่ ถ้าหากไม่มี ผู้ใดสอบถามถือว่าที่ประชุมรับทราบ

 กระผมขอมติที่ประชุม ครับ

**มติที่ประชุม เป็นเอกฉันท์ เห็นชอบตามที่เสนอ**

 **เห็นชอบ 16 เสียง**

**ไม่เห็นชอบ - เสียง**

**งดออกเสียง 1 เสียง**

**4.3 เรื่อง กำหนดสมัยประชุมสมัยสามัญ ประจำปี พ.ศ.2563 และกำหนดวันเริ่มสมัย**

 **ประชุมสามัญประจำปีสมัยแรกของปีถัดไป และกำหนดจำนวนวันในสมัยประชุม**

นายสมชาย ศรีพุทธา ขอเชิญเจ้าหน้าที่ชี้แจงระเบียบที่เกี่ยวข้องในการกำหนดสมัยประชุม สามัญประจำปี พ.ศ.2563

ประธานสภาฯ

นายศักดิ์ดา ภาชู ตามระเบียบกระทรวงว่าด้วยข้อบังคับการประชุมสภาท้องถิ่น พ.ศ. 2547 หมวด 2 การประชุม

หัวหน้าสำนักปลัด ข้อ 21 บัญญัติว่า การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรก ของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี

**ที่ประชุม** -ประธานสภาฯ ปรึกษาสมาชิกที่ประชุมสภาฯ และร่วมกันกำหนดจำนวนสมัยประชุม สามัญประจำปี 2563 ระยะเวลา และวันเริ่มสมัยประชุมสามัญประจำปีของปีถัดไป และระยะเวลาดังนี้ สมัยประชุมสามัญประจำปี พ.ศ. 2563 มี 4 สมัย

 สมัยแรก กำหนด 15 วัน เริ่มตั้งแต่วันที่ 1-15 กุมภาพันธ์ 2563

 สมัยที่สอง กำหนด 15 วัน เริ่มตั้งแต่วันที่ 16-30 มิถุนายน 2563

 สมัยที่สาม กำหนด 15 วัน เริ่มตั้งแต่วันที่ 17-31 สิงหาคม 2563

 สมัยที่สี่ กำหนด 15 วัน เริ่มตั้งแต่วันที่ 16-30 พฤศจิกายน 2563

 และสมัยประชุมสามัญประจำปี2563 เริ่มวันที่ 1 – 15 กุมภาพันธ์ 2564 มีกำหนด 15 วัน

**ระเบียบวาระที่ 5 เรื่องอื่น ๆ**

นายสมชาย ศรีพุทธา - มีท่านใดจะเสนอเรื่องอื่น ๆ หรือไม่

ประธานสภาฯ

นายบุญเพ็ง วงษ์ดินดำ เรื่องไฟฟ้าส่องสว่าง เนื่องจากได้เขียนคำร้องให้ดำเนินการซ่อมแซมไฟฟ้าส่องสว่าง หมู่ 12

ส.อบต.ม.12 จำนวน 3 จุด จุดบ้านพ่อประมวย บ้านแม่สำลี กองทุนร้านค้าชุมชน เพื่อพิจารณาดำเนินการด้วย เรื่องขยายเขตไฟฟ้าแรงต่ำ ม.12 ได้ดำเนินการหรือยัง จากสามเหลี่ยมไปถึงบ้านพิทักษ์ฯ หากมีงบประมาณคงเหลือก็อยากจะขยายเขตไฟฟ้าส่องสว่างไปวัดคีรีบรรพต เรื่องฝุ่นละอองเยอะมาก จึงขอความอนุเคราะห์รถน้ำไปแก้ไขปัญหาความเดือดร้อนในเบื้องต้น

-9-

นายรังสัน อำมาตย์หิน แจ้งประชาสัมพันธ์ให้ทราบว่า เนื่องจากบ้านขาม หมู่ 2 จะดำเนินการเทคอนกรีตทางเข้าหมู่บ้าน

ส.อบต.ม.2 และทำการปิดถนนทางเข้าออก เป็นเวลา 2-3 วันนี้ เพื่อประชาสัมพันธ์สำหรับท่านที่เดินทางผ่านทางนั้น ให้เลี่ยงเส้นทาง

นายสถิตรัฐ พาไสย์ ขอเสนอให้ทางผู้บริหารได้ดำเนินโครงการต่าง ๆ ของทุกหมู่บ้าน ให้ดำเนินการก่อนหน้าฝน และ

ส.อบต.ม.8 ทุกหมู่บ้านที่ได้รับความเดือดร้อน สอบถามว่างบประมาณได้รับจัดสรรหรือยัง ฝากผู้บริหารให้เร่งดำเนินการก่อน เพื่อแก้ไขปัญหาความเดือดร้อนของประชาชน

นางนิยดา จวงโส ชี้แจงเรื่องการดำเนินการซ่อมแซมไฟฟ้า หมู่12 จะดำเนินการให้โดยด่วน การดำเนินการตาม

รองปลัด อบต.นาสี โครงการต่าง ๆ อยู่ระหว่างดำเนินการตามระเบียบฯ และขอประชาสัมพันธ์เรื่องการรับสมัครกกต.ประจำท้องถิ่น ซึ่งกำลังเปิดรับสมัคร ระหว่างวันที่ 3-7 กุมภาพันธ์ 2563 จำนวน 3 ท่าน จึงขอประชาสัมพันธ์ให้กับท่านที่สนใจ ยื่นใบสมัครได้ที่สำนักปลัด อบต.นาสี

นายสมชาย ศรีพุทธา ฝากเรื่องการแก้ไขปัญหาความเดือดร้อนของพี่น้องประชาชน เรื่องการซ่อมแซมถนน เรื่อง

ประธานสภาฯ ซ่อมแซมไฟฟ้าส่องสว่าง ฝากผู้บริหารพิจารณาดำเนินการ

 - มีท่านใดจะเสนอเรื่องอื่น ๆ หรือไม่ครับ

**ที่ประชุม - ไม่มี**

นายสมชาย ศรีพุทธา - ถ้าไม่มี ผมขอนำเรื่องดังกล่าวเสนอคณะผู้บริหารเพื่อพิจารณาแก้ไขปัญหา

ประธานสภา ฯ ความเดือดร้อนให้ประชาชนในตำบลนาสีต่อไป และผมขอปิดการประชุม

**ปิดการประชุม เวลา 16.00 น.**

 (ลงชื่อ) พัชราภรณ์ กิ่งมาลา ผู้จดรายงานการประชุม

 ( นางพัชราภรณ์ กิ่งมาลา )

 เลขานุการสภาองค์การบริหารส่วนตำบลนาสี

 (ลงชื่อ) สมชาย ศรีพุทธา ผู้รับรองรายงานการประชุม

 (นายสมชาย ศรีพุทธา)

 ประธานสภาองค์การบริหารส่วนตำบลนาสี

- คณะกรรมการตรวจรายงานการประชุมสภาองค์การบริหารส่วนตำบลนาสี ได้ตรวจรายงานการประชุมสภาสมัยสามัญ ประจำปี พ.ศ. ๒๕63 สมัยที่.....1.. ครั้งที่...1..... ในวันที่ 5 กุมภาพันธ์ 2563 เป็นที่เรียบร้อยถูกต้องครบถ้วนแล้ว

( ลงชื่อ ) สถิตรัฐ พาไสย์ ( ลงชื่อ ) อ้น บุตรกุล ( ลงชื่อ ) สงกรานต์ พินิจมนตรี

 ( นายสถิตรัฐ พาไสย์ ) ( นายอ้น บุตรกุล ) ( นางสงกรานต์ พินิจมนตรี )

 ประธานกรรมการฯ รองประธานกรรมการฯ กรรมการและเลขานุการฯ

 ( ลงชื่อ ) สมชาย ศรีพุทธา

 ( นายสมชาย ศรีพุทธา )

 ประธานสภาองค์การบริหารส่วนตำบลนาสี

รับรองรายงานการประชุมสภาสมัยสามัญสมัยที่....1....ครั้งที่.....1.....

เมื่อวันที่ 5 กุมภาพันธ์ 2563